Irak: – Tyrkia risikerer å starte en ny verdenskrig
ARTIKKELEN ER OVER TRE ÅR GAMMEL Den irakiske visepresidenten går hardt ut mot Tyrkias president Recep Tayyip Erdogan etter at et russisk kampfly ble skutt ned av tyrkiske F16-fly tirsdag. – Erdogan hevder at et russisk kampfly entret tyrkisk luftrom i noen sekunder. Han glemmer at hans egne fly krenker irakisk og syrisk luftrom hver dag, sier Maliki. De siste ukene har tyrkiske kampfly gjennomført flere luftangrep mot baser til den militante fløyen av det kurdiske arbeiderpartiet PKK i Nord-Irak. Videre er den irakiske visepresidenten klar på at Russland er en viktig alliert i kampen mot terrorgruppen Den islamske staten (IS), melder nyhetsbyrået Reuters. Les også: – IS tjener på tyrkisk krig mot PKKSpenningen mellom Russland og Tyrkia er kraftig økt, etter at Tyrkia tirsdag skjøt ned et russisk kampfly de mener krenket tyrkisk luftrom. Torsdag kveld kom Russlands president Vladimir Putin med kraftig kritikk av USA, som han mente ikke hadde gjort nok for å forhindre nedskytingen av det russiske flyet, melder nyhetsbyrået AP. Tyrkia har tidligere uttalt at det russiske flyet ble skutt ned etter at det oppholdt seg 17 sekunder i tyrkisk luftrom, til tross for gjentatte advarsler. Putin avviste dette, og mente USA var ansvarlig for hendelsen, ettersom Russland som følge av en avtale mellom Moskva og Washington hadde informert USA om sine militære flyvninger på forhånd. Som leder av koalisjonen mot IS, burde USA kunne sikre at de russiske flyene ikke ble angrepet av noen av koalisjonens medlemmer, uttalte Putin. Han fordømte den tyrkiske handlingen, og sa at den var med på å ødelegge de vennlige relasjonene mellom de to landene. Les også: Folkegruppen Tyrkia og Russland krangler omI et intervju med CNN sier Tyrkias president Recep Tayyip Erdogan at Tyrkia nekter å be om unnskyldning for hendelsen. – Jeg tror at dersom det er en part som må be om unnskyldning, er det ikke oss. De som krenket vårt luftrom, er de som må unnskylde. Våre piloter og våre styrker gjorde bare sin plikt, sier Erdogan ifølge CNN. Tyrkia har flere ganger hevdet at de skjøt ned det russiske flyet kun fordi det overså en rekke advarsler som ble sendt. Russiske myndigheter har sagt at nedskytingen vil få alvorlige konsekvenser. De har blant annet stanset økonomisk samarbeid og turisttrafikk til Tyrkia. – I forbindelse med de eksisterende terrortruslene på tyrkisk territorium, anbefaler vi nok en gang at russiske borgere avstår fra å besøke Tyrkia, og anbefaler at russere som er der av personlige årsaker, vender hjem, heter det i en uttalelse fra russisk UD. Les også: Hendelsene før Tyrkia skjøt ned det russiske jagerflyetI en uttalelse onsdag kveld hevdet tyrkiske myndigheter at de ikke visste at flyet var russisk. I en skriftlig uttalelse sier militæret at nedskytingen skjedde fordi deres engasjementsregler trådte i kraft etter at flyet ikke responderte på deres advarsler. I uttalelsen heter det også at tyrkerne tok kontakt med russiske myndigheter og tilbød «all mulig hjelp» da det ble klart hva som hadde skjedd. Piloten hevder imiderltid at han ikke hørte advarselen. Han sier også at flyet umulig kan ha vært inne i tyrkisk luftrom. – Vi fløy i en høyde av 6000 meter og været var helt klart. Jeg hadde full kontroll over flyruten hele tiden, så det er umulig at vi vi inne i tyrkisk luftrom så mye som et sekund, sier Konstantin Murakhtin til avisen Russia Today. Les også: Lavrov: Nedskytingen var en planlagt provokasjon
Erdogans dobbelmoral og aggressive politikk gjør at «en ny verdenskrig truer», uttaler Iraks visepresident Nuri al-Maliki.